Document ID: /roh_data/filtered/fineweb-2-filterrobots_roh.jsonl.gz/350

Avertura dal Nordic House a Lantsch
- Dumengia, 4.12.2016, 17:03, actualisà a las 17:53
Suenter mo set mais da construcziun è in ulteriur punct da l'Arena da biatlon a Lantsch realisà - la chasa nordica che cumpiglia salas multifuncziunalas, chombras, garderobas, in'ustaria ed ina stanza da trenar forza.
La construcziun da quest bajetg ha custà bun 9,5 milliuns francs. La sonda han l'interprendider Enrico Uffer e l'architect Pablo Horváth pudì surdar la clav simbolica a l'investider Michael Hartweg. Per la construcziun dal bajetg la firma Uffer SA da Savognin.
Las singulas stanzas pon vegnir duvradas a moda flexibla. En las chombras hai per exempel letgs ch'ins po volver ensi, uschia ch'ins po transfurmar las stanzas en localitads per medias ubain per funcziunaris.